## Rješenje kojim se daje suglasnost Erste d.o.o. - društvu za upravljanje obveznim mirovinskim fondom, Zagreb, za namjeravanu transakciju poslovnim udjelom, u ime subjekata Erste bank der Oesterreichisc

### NN 59/2008 (26.5.2008.), Rješenje kojim se daje suglasnost Erste d.o.o. - društvu za upravljanje obveznim mirovinskim fondom, Zagreb, za namjeravanu transakciju poslovnim udjelom, u ime subjekata Erste bank der Oesterreichisc

# HRVATSKA AGENCIJA ZA NADZOR FINANCIJSKIH USLUGA

**2017**

Na temelju odredbi članka 15. točka 4. alineja 2. i članka 8. Zakona o Hrvatskoj
agenciji za nadzor financijskih usluga (»Narodne novine« br. 140/05), članka 13.
stavak 1., 2. i 3. Zakona o obvez­nim i dobrovoljnim mirovinskim fondovima
(»Narodne novine« br. 49/99, 63/00, 103/03, 177/04 i 71/07), Hrvatska agencija
za nadzor financijskih usluga, postupajući po zahtjevu podnositelja Erste d.o.o
– društva za upravljanje obveznim mirovinskim fondom, Zagreb, Ulica Ivana Lučića
2/A, u predmetu izdavanja suglasnosti za transakciju poslovnim udjelom, na
sjednici održanoj 15. svibnja 2008. godine donosi:

## RJEŠENJE

1. Daje se suglasnost Erste d.o.o. – društvu za upravljanje obveznim mirovinskim
fondom, Zagreb, Ulica Ivana Lučića 2/A za namjeravanu transakciju poslovnim
udjelom, u ime subjekata Erste bank der Oesterreichischen Sparkassen AG, Beč u
svojstvu prenositelja i Europske banke za obnovu i razvoj, London, u svojstvu
stjecatelja poslovnog udjela.
2. Ovo rješenje objavit će se u »Narodnim novinama«.

```
Obrazloženje
```

Erste d.o.o. – društvo za upravljanje obveznim mirovinskim fondom, Zagreb, Ulica
Ivana Lučića 2/A (u daljnjem tekstu: Društvo), dostavilo je 29. travnja, 5. i 7.
svibnja 2008. godine, klasa: UP/I-140-01/08-30/4, urbroj: 383-113-08-1,3,4
zahtjev i dokumentaciju za izdavanje suglasnosti za prijenos poslovnog udjela u
iznosu od 704.200,00 kuna, odnosno 0,54 % udjela u temeljnom kapitalu Društva sa
Erste bank der Oesterreichischen Sparkassen AG sa sjedištem u Beču, Republika
Austrija na Europsku banku za obnovu i razvoj sa sjedištem u Londonu, Engleska.
Nakon što se izvrši prijenos poslovnog udjela Europska banka za obnovu i razvoj
sa sjedištem u Londonu, Engleska će imati 10,06% udjela u temeljnom kapitalu
Društva.
Društvo je uz zahtjev priložilo Ugovor o kupovnoj opciji od 19. prosinca 2007.
godine, Obavijest o kupovnoj opciji od 30. siječnja 2008. godine i Ugovor o
ustupu poslovnog udjela od 25. travnja 2008. godine.
Iz dostavljene dokumentacije je utvrđeno da Erste bank der Oesterreichischen
Sparkassen AG, Beč drži u Društvu dva poslovna udjela i to jedan u iznosu od
8.023.500,00 kuna i jedan u iznosu od 1.570.100,00 kuna. Također je utvrđeno da
Erste bank der Oesterreichischen Sparkassen AG, Beč sukladno članku 416. Zakona
o trgovačkim društvima poslovni udio u iznosu od 1.570.100,00 kuna dijeli na dva
dijela i to na jedan poslovni udio u iznosu od 704.200,00 kuna kojeg namjerava
prenijeti na Europsku banku za obnovu i razvoj, London, dok preostali dio
podijeljenog poslovnog udjela u iznosu od 865.900,00 kuna zadržava za sebe.
Odlučujući o zahtjevu Društva Uprava Hrvatske agencije za nadzor financijskih
usluga utvrdila je da je Društvo postupilo u skladu s člankom 13. stavkom 1. i
2. Zakona o obveznim i dobrovoljnim mirovinskim fondovima, te je na temelju
članka 13. stavka 3. Zakona o obveznim i dobrovoljnim mirovinskim fondovima
odlučeno kao u točci 1. izreke ovog rješenja.
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od primitka ovog rješenja.

Klasa: UP/I-140-01/08-30/4
Urbroj: 326-113-08-5
Zagreb, 15. svibnja 2008.

Zamjenik
predsjednika Uprave
**Ivo Šulenta**, v. r.

Rješenje, NN 59/2008-2017
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)